מילנסה

מילָנֵסַה הוא גרסה דרום אמריקאית לשניצל הווינאי או מאכל בשרי המקובל במילאנו. המאכל הגיע לאזור במהלך ההגירה ההמונית מאיטליה בין השנים 1860 ושנות ה-20 של המאה ה-20. שמו של המאכל מרמז, ככל הנראה, על קשר למאכל מילאנזי דומה.
מילנסה טיפוסית מכילה פרוסת בקר, עוף, דג, עגל או חזיר. הפרוסה נטבלת בביצה טרופה ובפירורי לחם או קמח, מתובלת על פי טעם ומטוגנת בשמן לא עמוק. לעיתים המילנסה תהיה אפויה בתנור מטעמים בריאותיים.

מילנסה א לה נפוליטנה או סופר מילנסה היא מילנסה מכוסה ברוטב עגבניות, מוצרלה ושינקן.

המילנסה לרוב תוגש חמה בליווי צ'יפס או פירה, או קרה ככריך בליווי סלט ירקות.

בארגנטינה ובאורוגוואי היא תוגש עם ביצת עין מלמעלה.

ראו גם
 המטבח הארגנטינאי
 המטבח האוסטרי
 המטבח הברזילאי
 המטבח האיטלקי
 המטבח המקסיקני
 המטבח הוונצואלי
 שניצל

קישורים חיצוניים

המטבח הארגנטינאי
המטבח הבוליביאני
המטבח הברזילאי
המטבח הצ'יליאני
המטבח המקסיקני
המטבח הפרואני
המטבח האורוגוואי
המטבח הוונצואלי
מאכלים לאומיים